Fotball under Stillehavslekene 1983. Fotball var en av flere sporter som var med i de sjuende stillehavslekene som ble arrangert i Apia på Vest-Samoa i perioden 5. til 16. september 1983. Det var sjuende gangen som fotball var med på programmet i stillehavslekene. Det var kun en turnering for menn, tolv lag deltok. Fransk Polynesia vant finalen med 1-0 over Fiji og Ny-Caledonia vant bronsefinalen med 2-1 over Papua Ny-Guinea.